title: Euroopan parlamentin ja neuvoston direktiivi 2005/64/EY, annettu  26 päivänä lokakuuta 2005 , moottoriajoneuvojen tyyppihyväksynnästä niiden uudelleenkäytettävyyden, kierrätettävyyden ja hyödynnettävyyden osalta sekä neuvoston direktiivin 70/156/ETY muuttamisesta

text:
               25.11.2005

               FI

               Euroopan unionin virallinen lehti

               L 310/10

      EUROOPAN PARLAMENTIN JA NEUVOSTON DIREKTIIVI 2005/64/EY,
   annettu 26 päivänä lokakuuta 2005,
   moottoriajoneuvojen tyyppihyväksynnästä niiden uudelleenkäytettävyyden, kierrätettävyyden ja hyödynnettävyyden osalta sekä neuvoston direktiivin 70/156/ETY muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat EY:n perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Romuajoneuvoista 18 päivänä syyskuuta 2000 annetun Euroopan parlamentin ja neuvoston direktiivin 2000/53/EY (3) mukaan olisi vahvistettava tarkoituksenmukaiset säännökset sen varmistamiseksi, että M1 ja N1 ‐luokkiin kuuluvat tyyppihyväksytyt ajoneuvot voidaan saattaa markkinoille vain, jos vähintään 85 prosenttia kunkin ajoneuvon massasta on uudelleen käytettävissä ja/tai kierrätettävissä ja vähintään 95 prosenttia kunkin ajoneuvon massasta on uudelleen käytettävissä ja/tai hyödynnettävissä.

               (2)

               Osien uudelleenkäytettävyys sekä raaka-aineiden kierrätettävyys ja hyödynnettävyys muodostavat yhteisön jätehuoltostrategian keskeisen osan. Siksi ajoneuvojen valmistajia ja näiden alihankkijoita olisi vaadittava sisällyttämään nämä näkökohdat uusien ajoneuvojen kehittämiseen mahdollisimman varhaisessa vaiheessa, jotta ajoneuvojen käsittely helpottuu, kun niiden käyttöikä päättyy.

               (3)

               Tämä direktiivi on yksi moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY (4) vahvistettua yhteisön tyyppihyväksyntäjärjestelmää koskeva erityisdirektiivi.

               (4)

               Ajoneuvojen tyyppihyväksyntäjärjestelmä on nykyisin pakollinen M1-luokkaan kuuluvien ajoneuvojen osalta, ja se laajennetaan lähitulevaisuudessa käsittämään kaikki ajoneuvoluokat. Sen vuoksi on välttämätöntä sisällyttää ajoneuvojen tyyppihyväksyntäjärjestelmään ajoneuvojen uudelleenkäytettävyyttä, kierrätettävyyttä ja hyödynnettävyyttä koskevat toimenpiteet.

               (5)

               Näin ollen on tarpeen vahvistaa säännöksiä sen tosiasian huomioon ottamiseksi, että koko ajoneuvon tyyppihyväksyntäjärjestelmä ei vielä kata N1-luokkaan kuuluvia ajoneuvoja.

               (6)

               Valmistajan olisi toimitettava hyväksyntäviranomaiselle kaikki tarpeellinen tekninen tieto ajoneuvon materiaaleista ja niiden massasta, jotta valmistajan laskelmat voidaan tarkastaa ISO-standardin 22628:2002 mukaisesti.

               (7)

               Valmistajan laskelmat voidaan ajoneuvon tyyppihyväksyntää myönnettäessä tarkastaa asianmukaisesti vain, jos valmistaja on toteuttanut hyväksyttävät järjestelyt ja menettelyt kaiken sen tiedon hallinnoimiseksi, jonka hän saa toimittajiltaan. Ennen kuin minkäänlaista tyyppihyväksyntää voidaan myöntää, toimivaltaisen elimen olisi arvioitava alustavasti kyseiset järjestelyt ja menettelyt. Toimivaltaisen elimen olisi myös annettava todistus niiden hyväksyttävyydestä.

               (8)

               Kierrätettävyys- ja hyödynnettävyysastetta koskevissa laskelmissa esiintyvien eri tekijöiden merkittävyys on arvioitava romuajoneuvojen käsittelymenettelyjen mukaisesti. Sen vuoksi valmistajan olisi laadittava suositus romuajoneuvojen käsittelystrategiaksi ja toimitettava sen yksityiskohdat toimivaltaiselle elimelle. Strategian olisi perustuttava testattuihin tekniikoihin, jotka ovat käytettävissä tai kehitteillä silloin, kun ajoneuvon hyväksyntää haetaan.

               (9)

               Erikoisvalmisteiset ajoneuvot on suunniteltu erityistehtävien suorittamiseen ja ne vaativat koria koskevia erityistoimenpiteitä, joita valmistaja ei voi kokonaisuudessaan valvoa. Näin ollen kierrätettävyys- ja hyödynnettävyysastetta ei voida asianmukaisesti laskea. Sen vuoksi näihin ajoneuvoihin ei tulisi soveltaa laskemia koskevia vaatimuksia.

               (10)

               Keskeneräiset ajoneuvot muodostavat merkittävän osan N1-luokan ajoneuvoista. Perusajoneuvon valmistaja ei kykene laskemaan valmistuneiden ajoneuvojen kierrätettävyys- ja hyödynnettävyysastetta, koska myöhäisempiä valmistusvaiheita koskevat tiedot eivät ole käytettävissä perusajoneuvojen suunnitteluvaiheessa. Sen vuoksi on tarpeen edellyttää, että vain perusajoneuvo täyttää tämän direktiivin vaatimukset.

               (11)

               Pieninä sarjoina valmistettavien ajoneuvojen markkinaosuudet ovat hyvin rajoitetut, joten näiden ajoneuvojen osalta myönteiset ympäristövaikutukset jäisivät vähäisiksi, vaikka ajoneuvojen olisi täytettävä direktiivin vaatimukset. Sen vuoksi on tarkoituksenmukaista jättää ne tämän direktiivin tiettyjen säännösten soveltamisalan ulkopuolelle.

               (12)

               Direktiivin 2000/53/EY mukaisesti olisi toteutettava tieturvallisuuden ja ympäristönsuojelun vuoksi tarpeellisia toimenpiteitä, jotta estetään tiettyjen romuajoneuvoista poistettujen osien uudelleenkäyttö. Tällaiset toimenpiteet olisi rajoitettava osien uudelleenkäyttöön uusien ajoneuvojen valmistuksessa.

               (13)

               Tämän direktiivin säännöksillä velvoitetaan valmistajat toimittamaan tyyppihyväksyntää koskevat uudet tiedot. Näiden olisi sen vuoksi vastattava direktiivin 70/156/ETY vaatimuksia. Mainitussa direktiivissä vahvistetaan tyyppihyväksyntää varten toimitettava tyhjentävä luettelo. Kyseinen direktiivi on tämän vuoksi tarpeen muuttaa tämän mukaisesti.

               (14)

               Tarpeelliset toimenpiteet tämän direktiivin mukauttamiseksi tieteen ja tekniikan kehitykseen olisi hyväksyttävä direktiivin 70/156/ETY 13 artiklan 3 kohdan mukaisen sääntelymenettelyn mukaisesti.

               (15)

               Jäsenvaltiot eivät voi riittävällä tavalla toteuttaa tämän direktiivin tavoitetta, joka on romuajoneuvojen ympäristövaikutusten saattaminen mahdollisimman vähiin vaatimalla, että ajoneuvot suunnitellaan alkuvaiheesta lähtien siten että niiden uudelleenkäytettävyys, kierrätettävyys ja hyödynnettävyys helpottuu, vaan se voidaan toiminnan laajuus ja vaikutukset huomioiden saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tällä direktiivillä ei ylitetä sitä, mikä on tarpeen tämän tavoitteen saavuttamiseksi.

               (16)

               Paremmasta lainsäädännöstä tehdyn toimielinten välisen sopimuksen (5) 34 kohdassa jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan direktiivien ja kansallisen lainsäädännön osaksi saattamisen toimenpiteiden välinen vastaavuus, ja julkaisemaan ne,

         OVAT ANTANEET TÄMÄN DIREKTIIVIN:
   1 artikla
   Aihe
   Tässä direktiivissä vahvistetaan 2 artiklassa tarkoitettujen ajoneuvojen tyyppihyväksyntää koskevat hallinnolliset ja tekniset säännökset. Direktiivillä pyritään varmistamaan, että näiden ajoneuvojen osat ja materiaalit voidaan käyttää uudelleen, kierrättää ja hyödyntää liitteessä I esitettyjen vähimmäisprosenttiosuuksien mukaisesti.
   Direktiivissä vahvistetaan erityissäännökset sen varmistamiseksi, että osien uudelleenkäyttö ei lisää turvallisuus- tai ympäristöriskejä.
   2 artikla
   Soveltamisala
   Tätä direktiiviä sovelletaan ajoneuvoihin, jotka kuuluvat M1 ja N1 ‐luokkiin, sellaisina kuin ne on määritelty direktiivin 70/156/ETY liitteessä II olevassa A osassa, ja tällaisten ajoneuvojen uusiin tai uudelleenkäytettyihin osiin.
   3 artikla
   Poikkeukset
   Rajoittamatta 7 artiklan säännösten soveltamista tätä direktiiviä ei sovelleta

               a)

               erikoisvalmisteisiin ajoneuvoihin, siten kuin ne on määritelty direktiivin 70/156/ETY liitteessä II olevan A osan 5 kohdassa;

               b)

               N1-luokkaan kuuluviin monivaiheisesti valmistettuihin ajoneuvoihin edellyttäen, että perusajoneuvo on tämän direktiivin mukainen;

               c)

               direktiivin 70/156/ETY 8 artiklan 2 kohdan a alakohdassa tarkoitettuihin pieninä sarjoina valmistettaviin ajoneuvoihin.

         4 artikla
   Määritelmät
   Tässä direktiivissä tarkoitetaan

               1)

               ”ajoneuvolla” moottoriajoneuvoa;

               2)

               ”osalla” mitä tahansa osaa tai osien kokoonpanoa, joka sisällytetään ajoneuvoon sen valmistuksen aikana. Siihen kuuluvat myös osat ja erilliset tekniset yksiköt, siten kuin ne on määritelty direktiivin 70/156/ETY 2 artiklassa;

               3)

               ”ajoneuvotyypillä” ajoneuvon tyyppiä, siten kuin se on määritelty direktiivin 70/156/ETY liitteessä II olevan B osan 1 ja 3 kohdassa;

               4)

               ”romuajoneuvolla” ajoneuvoa, siten kuin se määritelty direktiivin 2000/53/EY 2 artiklan 2 kohdassa;

               5)

               ”vertailuajoneuvolla” ajoneuvotyypin versiota, jonka hyväksyntäviranomainen on valmistajaa kuultuaan ja liitteessä I esitettyjen arviointiperusteiden mukaisesti katsonut olevan ongelmallisin uudelleenkäytettävyyden, kierrätettävyyden ja hyödynnettävyyden osalta;

               6)

               ”monivaiheisesti valmistetulla ajoneuvolla” ajoneuvoa, joka on monivaiheisen valmistusprosessin tulos;

               7)

               ”perusajoneuvolla” ajoneuvoa, siten kuin se on märitelty direktiivin 70/156/ETY 2 artiklan neljännessä luetelmakohdassa, jota käytetään monivaiheisen valmistamisen alkuvaiheessa;

               8)

               ”monivaiheisella valmistamisella” prosessia, jossa ajoneuvo tuotetaan useassa vaiheessa lisäämällä osia perusajoneuvoon tai muuttamalla näitä osia;

               9)

               ”uudelleenkäytöllä” uudelleenkäyttöä, siten kuin se on määritelty direktiivin 2000/53/EY 2 artiklan 6 kohdassa;

               10)

               ”kierrättämisellä” kierrättämistä, siten kuin se on määritelty direktiivin 2000/53/EY 2 artiklan 7 kohdassa;

               11)

               ”energian talteenottamisella” energian talteenottamista, siten kuin se on määritelty direktiivin 2000/53/EY 2 artiklan 7 kohdassa;

               12)

               ”hyödyntämisellä” hyödyntämistä, siten kuin se on määritelty direktiivin 2000/53/EY 2 artiklan 8 kohdassa;

               13)

               ”uudelleenkäytettävyydellä” mahdollisuutta käyttää uudelleen romuajoneuvoista poistettuja osia;

               14)

               ”kierrätettävyydellä” mahdollisuutta kierrättää romuajoneuvoista poistettuja osia tai materiaaleja;

               15)

               ”hyödynnettävyydellä” mahdollisuutta hyödyntää romuajoneuvoista poistettuja osia tai materiaaleja;

               16)

               ”ajoneuvon kierrätettävyysasteella (Rcyc)” uuden ajoneuvon massan prosenttiosuutta, joka on mahdollisesti uudelleenkäytettävissä ja kierrätettävissä;

               17)

               ”ajoneuvon hyödynnettävyysasteella (Rcov)” uuden ajoneuvon massan prosenttiosuutta, joka on mahdollisesti uudelleenkäytettävissä ja hyödynnettävissä;

               18)

               ”strategialla” laajaa suunnitelmaa, joka koostuu yhteensovitetuista toimista sekä purkamisen, murskaamisen ja vastaavien prosessien sekä materiaalien kierrätyksen ja hyödyntämisen osalta toteutettavista teknisistä toimenpiteistä sen varmistamiseksi, että tavoitteena olevat kierrätettävyys- ja hyödynnettävyysasteet voidaan saavuttaa ajoneuvon ollessa kehitysvaiheessaan;

               19)

               ”massalla” ajokuntoisen ajoneuvon massaa, siten kuin se on määritelty direktiivin 70/156/ETY liitteessä I olevassa 2.6 kohdassa, ilman kuljettajaa, jonka paino on arvioitu 75 kilogrammaksi;

               20.

               ”toimivaltaisella elimellä” yksikköä, esim. teknistä yksikköä tai muuta olemassa olevaa yksikköä, jonka jäsenvaltio on nimennyt suorittamaan valmistajan alustavan arvioinnin ja antamaan vaatimustenmukaisuustodistuksen tämän direktiivin säännöksen mukaisesti. Toimivaltainen elin voi olla tyyppihyväksyntäviranomainen sillä edellytyksellä, että sen pätevyys tällä alalla on asianmukaisesti dokumentoitu.

         5 artikla
   Tyyppihyväksyntää koskevat säännökset
   1.   Jäsenvaltiot myöntävät tapauksen mukaan joko EY-tyyppihyväksynnän tai kansallisen tyyppihyväksynnän uudelleenkäytettävyyden, kierrätettävyyden ja hyödynnettävyyden osalta vain sellaisille ajoneuvoille, jotka ovat tässä direktiivissä asetettujen vaatimusten mukaisia.
   2.   Valmistajan on 1 kohdan soveltamiseksi pidettävä hyväksyntäviranomaisen saatavilla yksityiskohtaiset tekniset tiedot, jotka ovat tarpeen liitteessä I mainittujen laskelmien ja tarkastusten suorittamiseksi ja jotka koskevat ajoneuvon ja sen osien valmistuksessa käytettyjen materiaalien luonnetta. Jos näiden tietojen on osoitettu kuuluvan teollis- ja tekijänoikeuksien piiriin tai edustavan valmistajan tai tämän toimittajien erityistä taitotietoa, valmistajan tai tämän toimittajien on annettava riittävät tiedot edellä mainittujen laskelmien asianmukaiseksi suorittamiseksi.
   3.   Uudelleenkäytettävyyden, kierrätettävyyden ja hyödynnettävyyden osalta jäsenvaltioiden on varmistettava, että valmistaja käyttää ajoneuvon EY-tyyppihyväksyntää koskevaa hakemusta tehdessään tämän direktiivin liitteen II mukaista ilmoituslomakkeen mallia direktiivin 70/156/ETY 3 artiklan 1 kohdan mukaisesti.
   4.   Myöntäessään EY-tyyppihyväksynnän direktiivin 70/156/ETY 4 artiklan 3 kohdan nojalla tyyppihyväksyntäviranomaisen on käytettävä EY-tyyppihyväksyntää koskevan todistuksen mallia, joka on tämän direktiivin liitteessä III.
   6 artikla
   Valmistajan alustava arviointi
   1.   Jäsenvaltiot eivät saa myöntää tyyppihyväksyntää ennen kuin ne ovat varmistaneet, että valmistaja on toteuttanut hyväksyttävät järjestelyt ja menettelyt tämän direktiivin kattamien uudelleenkäytettävyys-, kierrätettävyys- ja hyödynnettävyysnäkökohtien hallinnoimiseksi liitteessä IV olevan 3 kohdan mukaisesti. Kun tämä alustava arviointi on suoritettu, valmistajalle annetaan todistus liitteen IV mukaisten vaatimusten täyttämisestä, (jäljempänä ”vaatimustenmukaisuustodistus”).
   2.   Valmistajan alustavan arvioinnin yhteydessä jäsenvaltioiden on varmistettava, että ajoneuvotyypin valmistuksessa käytetyt materiaalit ovat direktiivin 2000/53/EY 4 artiklan 2 kohdan a alakohdan säännösten mukaiset.
   Komissio vahvistaa 9 artiklassa tarkoitetun menettelyn mukaisesti yksityiskohtaiset säännöt tämän säännöksen noudattamisen varmistamiseksi.
   3.   Edellä 1 kohdan soveltamiseksi valmistajan on suositeltava strategiaa, jolla varmistetaan purkaminen, osien uudelleenkäyttö sekä materiaalien kierrättäminen ja hyödyntäminen. Strategiassa on otettava huomioon testatut tekniikat, jotka ovat käytettävissä tai kehitteillä silloin, kun ajoneuvon tyyppihyväksyntää haetaan.
   4.   Jäsenvaltiot nimeävät liitteessä IV olevan 2 kohdan mukaisesti toimivaltaisen elimen, jonka tehtävänä on suorittaa valmistajan alustava arviointi ja antaa vaatimustenmukaisuustodistus.
   5.   Vaatimustenmukaisuustodistuksen on sisällettävä tarpeelliset asiakirjat ja kuvattava valmistajan suosittelema strategia. Toimivaltaisen elimen on käytettävä liitteessä IV olevan lisäyksen mukaista mallia.
   6.   Vaatimustenmukaisuustodistus on voimassa vähintään kaksi vuotta sen myöntämispäivästä, ennen kuin on suoritettava uusi tarkastus.
   7.   Valmistajan on ilmoitettava toimivaltaiselle elimelle kaikista merkittävistä muutoksista, jotka voivat vaikuttaa vaatimustenmukaisuustodistuksen voimassaoloon. Kuultuaan valmistajaa toimivaltainen elin tekee päätöksen uusien tarkastusten tarpeellisuudesta.
   8.   Vaatimustenmukaisuustodistuksen voimassaoloajan loputtua toimivaltainen elin antaa tarvittaessa uuden vaatimustenmukaisuustodistuksen tai pidentää sen voimassaoloaikaa kahdella vuodella. Toimivaltainen elin myöntää uuden todistuksen, jos sille on ilmoitettu merkittävistä muutoksista.
   7 artikla
   Osien uudelleenkäyttö
   Tämän direktiivin liitteessä V lueteltuja osia

               a)

               ei saa katsoa uudelleenkäytettäviksi laskettaessa kierrätettävyys- ja hyödynnettävyysasteita;

               b)

               ei saa käyttää uudelleen direktiivin 70/156/ETY mukaisten ajoneuvojen valmistuksessa.

         8 artikla
   Direktiivin 70/156/ETY muuttaminen
   Muutetaan direktiivi 70/156/ETY tämän direktiivin liitteen VI mukaisesti.
   9 artikla
   Muutokset
   Komissio hyväksyy tarpeelliset muutokset tämän direktiivin mukauttamiseksi tieteen ja tekniikan kehitykseen direktiivin 70/156/ETY 13 artiklan 3 kohdassa tarkoitetun sääntelymenettelyn mukaisesti.
   10 artikla
   Tyyppihyväksynnän täytäntöönpanon määräajat
   1.   Niiden ajoneuvotyyppien osalta, jotka ovat tämän direktiivin vaatimusten mukaisia, jäsenvaltiot eivät saa 15 päivästä joulukuuta 2006 alkaen

               a)

               evätä EY-tyyppihyväksyntää tai kansallista tyyppihyväksyntää;

               b)

               kieltää uusien ajoneuvojen rekisteröintiä, myyntiä tai käyttöönottoa.

         2.   Niiden ajoneuvotyyppien osalta, jotka eivät ole tämän direktiivin vaatimusten mukaisia, jäsenvaltioiden on 15 päivästä joulukuuta 2008 alkaen

               a)

               evättävä EY-tyyppihyväksyntä;

               b)

               evättävä kansallinen tyyppihyväksyntä.

         3.   Jos tämän direktiivin vaatimuksia ei noudateta, jäsenvaltioiden on 15 päivästä heinäkuuta 2010 alkaen

               a)

               todettava, että uusien ajoneuvojen vaatimustenmukaisuustodistukset eivät enää ole voimassa direktiivin 70/156/ETY 7 artiklan 1 kohdassa tarkoitetussa merkityksessä;

               b)

               evättävä uusien ajoneuvojen rekisteröinti, myynti tai käyttöönotto, lukuun ottamatta tapauksia, joissa sovelletaan direktiivin 70/156/ETY 8 artiklan 2 kohdan b alakohtaa.

         4.   Tämän direktiivin 7 artiklaa sovelletaan 15 päivästä joulukuuta 2006.
   11 artikla
   Direktiivin saattaminen osaksi kansallista lainsäädäntöä
   1.   Jäsenvaltioiden on annettava ja julkaistava viimeistään 15 päivänä joulukuuta 2006 tämän direktiivin noudattamisen edellyttämät lait, asetukset ja hallinnolliset määräykset. Niiden on toimitettava nämä säännökset kirjallisina komissiolle viipymättä.
   Jäsenvaltioiden on sovellettava näitä säännöksiä 15 päivästä joulukuuta 2006.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava komissiolle kirjallisina ne keskeiset kansalliset säännökset, jotka ne antavat tässä direktiivissä tarkoitetuista kysymyksistä.
   12 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   13 artikla
   Osoitus
   Tämä direktiivi on osoitettu kaikille jäsenvaltioille.

      Tehty Strasbourgissa 26 päivänä lokakuuta 2005.

            Euroopan parlamentin puolesta

            Puhemies

         J. BORRELL FONTELLES

            Neuvoston puolesta

            Puheenjohtaja

         D. ALEXANDER

      (1)  EUVL C 74, 23.3.2005, s. 15.

      (2)  Euroopan parlamentin lausunto, annettu 14. huhtikuuta 2005 (ei vielä julkaistu virallisessa lehdessä) ja neuvoston päätös, tehty 6. lokakuuta 2005.

      (3)  EYVL L 269, 21.10.2000, s. 34, direktiivi sellaisena kuin se on viimeksi muutettuna neuvoston päätöksellä 2005/673/EY (EUVL L 254, 30.4.2005, s. 69).

      (4)  EYVL L 42, 23.2.1970, s. 1, direktiivi sellaisena kuin se on viimeksi muutettuna komission direktiivillä 2005/49/EY (EUVL L 194, 26.7.2005, s. 12).

      (5)  EUVL C 321, 31.12.2003, s. 1.

      LIITE
      LIITELUETTELO

                  Liite I:

                  Vaatimukset

                  Liite II:

                  Ajoneuvon EY-tyyppihyväksyntää varten tarvittava tietolomake

                  Liite III:

                  EY-tyyppihyväksyntätodistuksen malli

                  Liite IV:

                  Valmistajan alustava arviointi

                  Lisäys:

                  Vaatimustenmukaisuustodistuksen malli

                  Liite V:

                  Osat, joiden ei katsota olevan uudelleenkäytettäviä

                  Liite VI:

                  Direktiivin 70/156/ETY muutokset

         LIITE I
         VAATIMUKSET

                     1.

                     Luokkaan M1 ja luokkaan N1 kuuluvat ajoneuvot on rakennettava siten, että

                                 —

                                 vähintään 85 prosenttia massasta on uudelleen käytettävissä ja/tai kierrätettävissä, ja

                                 —

                                 vähintään 95 prosenttia massasta on uudelleen käytettävissä ja/tai hyödynnettävissä

                           siten kuin tässä liitteessä säädettyjen menettelyjen mukaisesti on määritetty.

                     2.

                     Tyyppihyväksyntää varten valmistajan on toimittava asianmukaisesti täytetty, standardin ISO 22628: 2002 liitteen A mukaisesti laadittu tietolomake. Siihen on sisällytettävä materiaalien jaottelu.
                     Siihen on liitettävä luettelo puretuista osista, jotka valmistaja on ilmoittanut purkuvaihetta varten, sekä prosessi, jota valmistaja suosittelee niiden käsittelyyn.

                     3.

                     Edellä 1 ja 2 kohdan soveltamista varten valmistajan on osoitettava hyväksyntäviranomaista tyydyttävällä tavalla, että viiteajoneuvot täyttävät vaatimukset. On sovellettava ISO-standardin 22628: 2002 liitteessä B kuvattuja laskentamenetelmiä.
                     Valmistajan on kuitenkin pystyttävä osoittamaan, että ajoneuvotyypin mikä tahansa versio täyttää tämän direktiivin vaatimukset.

                     4.

                     Viiteajoneuvojen valintaa varten on otettava huomioon seuraavat arviointiperusteet:

                                 —

                                 korityyppi,

                                 —

                                 saatavilla olevat viimeistelytasot (1),

                                 —

                                 saatavilla olevat valinnaiset laitteet (1), jotka voidaan asentaa ajoneuvoon valmistajan vastuulla.

                     5.

                     Jos hyväksyntäviranomainen ja ajoneuvon valmistaja eivät yhteisymmärryksessä pysty nimeämään sitä ajoneuvotyypin versiota, jonka katsotaan olevan ongelmallisin uudelleenkäytettävyyden, kierrätettävyyden ja hyödynnettävyyden osalta, on valittava yksi viiteajoneuvo

                                 a)

                                 kustakin korityypistä, siten kuin se on luokan M1 ajoneuvojen osalta määritelty direktiivin 70/156/ETY liitteessä II olevan C osan 1 kohdassa;

                                 b)

                                 kustakin luokan N1 ajoneuvojen korityypistä, joita ovat pakettiauto, alustaohjaamoajoneuvo, avolavainen pakettiauto jne.

                     6.

                     Laskemia varten renkaat katsotaan kierrätettävissä oleviksi.

                     7.

                     Massat on ilmaistava kiloina yhden desimaalin tarkkuudella. Asteet on laskettava prosentteina yhden desimaalin tarkkuudella ja tämän jälkeen pyöristettävä seuraavasti:

                                 a)

                                 jos desimaalipilkkua seuraava luku on 0—4, summa pyöristetään alaspäin;

                                 b)

                                 jos desimaalipilkkua seuraava luku on 5—9, summa pyöristetään ylöspäin.

                     8.

                     Tässä liitteessä tarkoitettujen laskelmien tarkastamista varten hyväksyntäviranomaisen on varmistettava, että kohdassa 2 tarkoitettu tietolomake on johdonmukainen suositellun strategian kanssa, joka on tämän direktiivin 6 artiklan 1 kohdassa tarkoitetun vaatimustenmukaisuustodistuksen liitteenä.

                     9.

                     Osien massan ja materiaalien tarkastamista varten valmistajan on tarjottava saataville ajoneuvoja sekä rakenneosia, joita tyyppihyväksyntäviranomainen pitää tätä varten tarpeellisena.

            (1)  Eli nahkaverhoilu, ajoneuvoon asennettu radio, ilmastointi, kevytmetallivanteet jne.

         LIITE II
         AJONEUVON EY-TYYPPIHYVÄKSYNTÄÄ VARTEN TARVITTAVA TIETOLOMAKE
         ajoneuvojen EY-tyyppihyväksyntää niiden uudelleenkäytettävyyden, kierrätettävyyden ja hyödynnettävyyden osalta koskevan neuvoston direktiivin 70/156/ETY (1) liitteen I mukaisesti
         Seuraavat tiedot on tarvittaessa toimitettava kolmena kappaleena ja niihin on liitettävä sisällysluettelo. Mahdolliset piirustukset on toimitettava sopivassa mittakaavassa ja riittävän yksityiskohtaisina A4-kokoisina tai A4-kokoisessa kansiossa. Mahdollisten valokuvien on oltava riittävän yksityiskohtaisia.

                     0.

                     YLEISTÄ

                     0.1

                     Merkki (valmistajan toiminimi):…

                     0.2

                     Tyyppi:…

                     0.2.0.1

                     Alusta:…

                     0.2.1

                     Kauppanimi (‐nimet) (jos saatavissa):…

                     0.3

                     Tyypin tunnistustavat, jos ne on merkitty ajoneuvoon(b):…

                     0.3.1

                     Kyseisen merkinnän sijainti:…

                     0.4

                     Ajoneuvoluokka(c):…

                     0.5

                     Valmistajan nimi ja osoite:…

                     0.8

                     Kokoonpanotehtaan (kokoonpanotehtaiden) osoite (osoitteet):…

                     1.

                     AJONEUVON YLEISET RAKENTEELLISET OMINAISUUDET

                     1.1

                     Valokuvat ja/tai piirrokset edustavasta ajoneuvosta:…

                     1.2

                     Koko ajoneuvon mittapiirustus:…

                     1.3

                     Akseleiden ja pyörien lukumäärä:…

                     1.3.1

                     Paripyörillä varustettujen akseleiden lukumäärä ja sijainti:…

                     1.3.3

                     Vetävät akselit (lukumäärä, sijainti, kytkentä muihin akseleihin):…

                     1.7

                     Ohjaamo (etuohjaamo tai tavanomainen ohjaamo)(z):…

                     3.

                     MOOTTORI (q) (Jos kyseessä on ajoneuvo, joka kulkee joko bensiinillä, dieselillä jne. tai myös muun polttoaineen yhdistelmällä, kohdat toistetaan(+))

                     3.1

                     Valmistaja:…

                     3.2

                     Polttomoottori

                     3.2.1

                     Moottorin ominaisuudet

                     3.2.1.1

                     Toimintaperiaate: otto/diesel, neli-/kaksitahtinen (1)

                     3.2.1.2

                     Sylintereiden lukumäärä ja järjestely:…

                     3.2.1.3

                     Sylinteritilavuus(s): … cm3

                     3.2.2

                     Polttoaine: dieselöljy/bensiini/nestekaasu/maakaasu/etanoli (1)

                     4.

                     VOIMANSIIRTO(v)

                     4.2

                     Tyyppi (mekaaninen, hydraulinen, sähköinen jne.):…

                     4.5

                     Vaihdelaatikko

                     4.5.1

                     Tyyppi (käsivalintainen/automaattinen/CVT (portaattomasti säätyvä vaihteisto)) (1)

                     4.9

                     Tasauspyörästön lukitus: kyllä/ei/vapaaehtoinen (1)

                     9.

                     KORI

                     9.1

                     Korin tyyppi:…

                     9.3.1

                     Ovien asetelma ja lukumäärä:…

                     9.10.3

                     Istuimet

                     9.10.3.1

                     Lukumäärä:…

                     15.

                     UUDELLEENKÄYTETTÄVYYS, KIERRÄTETTÄVYYS ja HYÖDYNNETTÄVYYS

                     15.1

                     Versio, johon viiteajoneuvo kuuluu:…

                     15.2

                     Viiteajoneuvon massa, johon kuuluu kori tai alustan ja ohjaamon massa, ilman koria ja/tai kytkentälaitetta, jos valmistajan ei asenna koria ja/tai kytkentälaitetta (nesteet, työkalut, varapyörä, jos asennettu, mukaan luettuna) ja ilman kuljettajaa:…

                     15.3

                     Viiteajoneuvon materiaalien massa

                     15.3.1

                     Esikäsittelyvaiheessa huomioon otettavan materiaalin massa(##):…

                     15.3.2

                     Purkuvaiheessa huomioon otettavan materiaalin massa(##):…

                     15.3.3

                     Muiden kuin metallijätteiden erotteluvaiheessa huomioon otettavien, kierrätettäviksi katsottavien materiaalien massa(##):…

                     15.3.4

                     Muiden kuin metallijätteiden erotteluvaiheessa huomioon otettavien, energian talteenottoon tarkoitettujen materiaalien massa(##):…

                     15.3.5

                     Materiaalien jaottelu (##):…

                     15.3.6

                     Niiden materiaalien kokonaismassa, jotka ovat uudelleenkäyttävissä ja/tai kierrätettävissä:…

                     15.3.7

                     Niiden materiaalien kokonaismassa, jotka ovat uudelleenkäyttävissä ja/tai hyödynnettävissä:…

                     15.4

                     Osuudet

                     15.4.1

                     Kierrätettävyysaste Rcyc( %):…

                     15.4.2

                     Hyödynnettävyysaste Rcov( %):…

            (1)  Tämän ilmoituslomakkeen kohtien numerointi ja alaviitteet vastaavat direktiivin 70/156/ETY liitteessä I olevia. Tämän direktiivin kannalta tarpeettomat kohdat on jätetty pois.

         LIITE III
         EY-TYYPPIHYVÄKSYNTÄTODISTUKSEN MALLI
         Enimmäiskoko: A 4 (210 x 297 mm)
         EY-TYYPPIHYVÄKSYNTÄTODISTUS

            EY-tyyppihyväksyntäviranomaisen leima

         Ilmoitus ajoneuvotyypin

                     —

                     EY-tyyppihyväksynnästä (1)

                     —

                     EY-tyyppihyväksynnän laajennuksesta (1)

                     —

                     EY-tyyppihyväksynnän epäämisestä (1)

               direktiivin 2005/64/EY mukaisesti
         EY-tyyppihyväksyntänumero:
         Laajennuksen syy:
         I JAKSO

                     0.1

                     Merkki (valmistajan toiminimi):…

                     0.2

                     Tyyppi:…

                     0.2.1

                     Kauppanimi (‐nimet) (2):

                     0.3

                     Tyypin tunnistustavat, jos ne on merkitty ajoneuvoon:…

                     0.3.1.

                     Kyseisen merkinnän sijainti:…

                     0.4.

                     Ajoneuvoluokka (3):…

                     0.5.

                     Valmistajan nimi ja osoite:…

                     0.8.

                     Kokoonpanotehtaan nimi (nimet) ja osoite (osoitteet):…

               […]
         II JAKSO

                     1.

                     Lisätiedot:…
                     Viiteajoneuvon(‐ajoneuvojen) kierrätettävyysaste(‐asteet):…
                     Viiteajoneuvon(‐ajoneuvojen) hyödynnettävyysaste(‐asteet):…

                     2.

                     Testien suorittamisesta vastaava tutkimuslaitos:…

                     3.

                     Testausselosteen päiväys:…

                     4.

                     Testausselosteen viite:…

                     5.

                     Mahdolliset huomautukset:…

                     6.

                     Liitteet: hyväksyntäasiakirjat ja hyväksyntäasiakirjojen hakemisto…

                     7.

                     Tämä ajoneuvo täyttää / ei täytä (4) tämän direktiivin tekniset vaatimukset/teknisiä vaatimuksia:…

               …

                     (Paikka)

                     (Allekirjoitus)

                     (Päiväys)

               Liitteet: Hyväksyntäasiakirjat

            (1)  Tarpeeton yliviivataan.

            (2)  Jos kauppanimi ei ole käytettävissä EY-tyyppihyväksyntää myönnettäessä, tämä kohta on täydennettävä viimeistään kun ajoneuvo tuodaan markkinoille.

            (3)  Sellaisina kuin ne on määritelty direktiivin 70/156/ETY liitteessä II olevassa A osassa.

            (4)  Tarpeeton yliviivataan.

         LIITE IV
         VALMISTAJAN ALUSTAVA ARVIOINTI
         1.   Tämän liitteen tarkoitus
         Tässä liitteessä kuvataan alustava arviointi, jonka toimivaltaisen elimen on suoritettava sen varmistamiseksi, että valmistaja on toteuttanut tarpeelliset järjestelyt ja menettelyt.
         2.   Toimivaltainen elin
         Toimivaltaisen elimen on oltava seuraavan standardin mukainen: EN 45012: 1989 tai ISO/IEC Guide 62: 1996 laatujärjestelmien sertifiointia valmistajan toteuttamien hallintajärjestelmien osalta harjoittavien sertifiointielinten kriteereistä.
         3.   Toimivaltaisen elimen suorittamat tarkastukset
         3.1   Toimivaltaisen elimen on varmistettava, että valmistaja on toteuttanut tarpeelliset toimenpiteet

                     a)

                     asianmukaisen tiedon keräämiseksi koko hankintaketjulta, erityisesti ajoneuvojen valmistuksessa käytettyjen materiaalien luonteesta ja massasta, tässä direktiivissä edellytettyjen laskelmien suorittamiseksi;

                     b)

                     kaiken muun ajoneuvoa koskevan sellaisen tiedon, esimerkiksi nestemääriä koskevan, saatavilla pitämiseksi, joka on tarpeen laskelmien suorittamiseksi;

                     c)

                     toimittajilta saadun tiedon riittäväksi tarkastamiseksi;

                     d)

                     materiaalierittelyn hallinnoimiseksi;

                     e)

                     kyetäkseen suorittamaan kierrätettävyys- ja hyödynnettävyysasteita koskevat laskelmat ISO 22628: 2002 ‐standardin mukaisesti;

                     f)

                     polymeereistä ja elastomeereistä valmistettujen osien merkitsemiseksi, josta määrätään komission ajoneuvojen osien ja materiaalien koodausstandardien vahvistamisesta romuajoneuvoista annetun Euroopan parlamentin ja neuvoston direktiivin 2000/53/EY nojalla 27 päivänä helmikuuta 2003 tehdyssä komission päätöksessä 2003/138/EY (1) ;

                     g)

                     sen tarkastamiseksi, että mitään liitteessä V luetelluista osista ei käytetä uudelleen uusien ajoneuvojen valmistuksessa.

               3.2   Valmistajan on toimitettava toimivaltaiselle elimelle kaikki tarpeelliset tiedot asiakirjamuodossa. Erityisesti materiaalien kierrättämisestä ja hyödyntämisestä on laadittava asianmukaiset asiakirjat.

            (1)  EUVL L 53, 28.2.2003, s. 58.

            Liitteen IV lisäys
            VAATIMUSTENMUKAISUUSTODISTUKSEN MALL

         LIITE V
         OSAT, JOIDEN EI KATSOTA OLEVAN UUDELLEENKÄYTETTÄVIÄ
         1.   Johdanto
         Tämä liite koskee M1 ja N1‐luokkiin kuuluvien ajoneuvojen osia, joita ei saa käyttää uudelleen uusien ajoneuvojen valmistuksessa.
         2.   Luettelo osista

                     —

                     Kaikki turvatyynyt (1), mukaan luettuina tyynyt, pyrotekniset toimilaitteet, elektroniset ohjausyksiköt ja anturit

                     —

                     Automaattiset tai muut turvavyöasennelmat, mukaan luettuina vyönauhat, lukot, kelauslaitteet, pyrotekniset toimilaitteet,

                     —

                     Istuimet (vain, jos turvavöiden kiinnityspisteet ja/tai turvatyynyt on sijoitettu istuimeen),

                     —

                     Ohjauslukot, jotka vaikuttavat ohjauspyörän akseliin

                     —

                     Ajonestolaitteet sekä anturit ja elektroniset valvontayksiköt,

                     —

                     Pakokaasujen käsittelyjärjestelmät (esim. katalysaattorit, hiukkassuodattimet)

                     —

                     Äänenvaimentimet

            (1)  Kun turvatyyny on asennettu ohjauspyörään, itse ohjauspyörä.

         LIITE VI
         DIREKTIIVIN 70/156/ETY MUUTOKSET
         Muutetaan direktiivi 70/156/ETY seuraavasti:

                     1)

                     Lisätään liitteeseen I kohdat seuraavasti:

                                 ”15.

                                 UUDELLEENKÄYTETTÄVYYS, KIERRÄTETTÄVYYS ja HYÖDYNNETTÄVYYS

                                 15.1

                                 Versio, johon vertailuajoneuvo kuuluu:

                                 15.2

                                 Vertailuajoneuvon massa koreineen taikka alustan massa ohjaamon kanssa ilman koria ja/tai kytkentälaitetta, jos valmistaja ei asenna koria ja/tai kytkentälaitetta (mukaan luettuna nesteet, työkalut, vararengas, jos on) ilman kuljettajaa:

                                 15.3

                                 Vertailuajoneuvon materiaalien massa

                                 15.3.1

                                 Esikäsittelyvaiheessa huomioon otettavien materiaalien massa (1):

                                 15.3.2

                                 Purkuvaiheessa huomioon otettavien materiaalien massa (1):

                                 15.3.3

                                 Muiden kuin metallijätteiden erotteluvaiheessa huomioon otettavien, kierrätettäviksi katsottavien materiaalien massa (1):

                                 15.3.4

                                 Muiden kuin metallijätteiden erotteluvaiheessa huomioon otettavien, energian talteenottoon tarkoitettujen materiaalien massa (1):

                                 15.3.5

                                 Materiaalierittely (1):

                                 15.3.6

                                 Uudelleenkäytettävien ja/tai kierrätettävien materiaalien kokonaismassa:

                                 15.3.7

                                 Uudelleenkäytettävien ja/tai hyödynnettävien materiaalien kokonaismassa:

                                 15.4

                                 Osuudet

                                 15.4.1

                                 Kierrätettävyysaste Rcyc( %):

                                 15.4.2

                                 Hyödynnettävyysaste Rcov( %):

                     2)

                  Lisätään liitteessä IV olevaan I osaan kohta seuraavasti:

                                    ”Asia

                                    Direktiivin numero

                                    Euroopan unionin virallisen lehden viite

                                    Sovellettavuus

                                    M1

                                    M2

                                    M3

                                    N1

                                    N2

                                    N3

                                    O1

                                    O2

                                    O3

                                    O4

                                                59.

                                                Kierrätettävyys

                                    2005/64/EY

                                       L 310, 25. marraskuuta 2005, s. 10.

                                    X

                                    —

                                    —

                                    X

                                    —

                                    —

                                    ”

                     3)

                  Muutetaan liite XI seuraavasti:
                                 a)

                              Lisätään lisäykseen 1 kohta seuraavasti:

                                                ”Kohta

                                                Asia

                                                Direktiivin numero

                                                M1 ≤ 2 500
                                                (1) kg

                                                M1 > 2 500
                                                (1) kg

                                                M2

                                                M3

                                                59

                                                Kierrätettävyys

                                                2005/64/EY

                                                Ei sovellettavissa

                                                Ei sovellettavissa

                                                —

                                                —”

                                 b)

                              Lisätään lisäykseen 2 kohta seuraavasti:

                                                ”Kohta

                                                Asia

                                                Direktiivin numero

                                                M1

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59

                                                Kierrätettävyys

                                                2005/64/EY

                                                Ei sovelleta

                                                —

                                                —

                                                Ei sovelleta

                                                —

                                                —

                                                —

                                                —

                                                —

                                                ”

                                 c)

                              Lisätään lisäykseen 3 kohta seuraavasti:

                                                ”Kohta

                                                Asia

                                                Direktiivin numero

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59

                                                Kierrätettävyys

                                                2005/64/EY

                                                —

                                                —

                                                Ei sovelleta

                                                —

                                                —

                                                —

                                                —

                                                —

                                                —”

            (1)  Nämä käsitteet on määritelty ISO 22628: 2002 ‐standardissa.”


Avis juridique important

|

31985L0610

Neuvoston direktiivi 85/610/ETY, annettu 20 päivänä joulukuuta 1985, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta seitsemännen kerran (asbesti)

Virallinen lehti nro L 375 , 31/12/1985 s. 0001 - 0002 Espanjank. erityispainos: Luku 13 Nide 19 s. 0057  Portugalink. erityispainos: Luku 13 Nide 19 s. 0057  Suomenk. erityispainos Alue 13 Nide 15 s. 0018  Ruotsink. erityispainos Alue 13 Nide 15 s. 0018

NEUVOSTON DIREKTIIVI,annettu 20 päivänä joulukuuta 1985,tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta seitsemännen kerran (asbesti) (85/610/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäasbesti on todettu terveydelle vaaralliseksi,asbestin ja jopa sitä sisältävien tuotteiden käyttö voi kuitujen vapautuessa aiheuttaa asbestoosia ja syöpää; markkinoille saattaminen ja käyttö olisi sen vuoksi rajoitettava mahdollisimman tiukasti,direktiivissä 76/769/ETY(4), sellaisena kuin se on muutettuna direktiivillä 83/478/ETY(5), säädetään jo ensimmäisiä tällaisia toimenpiteitä kieltämällä muutamin poikkeuksin krokidoliitin markkinoille saattaminen ja käyttö sekä vaatimalla erityistä merkintää, jolla ilmaistaan asbestikuituja sisältävien tuotteiden käyttöön liittyvät vaarat,vaarallisten asbestikuitujen markkinoille saattamisen ja käytön entistä parempi valvonta on tarpeen ihmisten terveyden suojelemiseksi, etenkin kun joitakin käyttötarkoituksia varten on olemassa vaarattomampina pidettyjä korvaavia tuotteita,on tarpeen käsitellä muiden asbestia sisältävien tuotteiden markkinoille saattamista ja käyttöä; tässä yhteydessä neuvosto kehottaa komissiota aloittamaan ja jatkamaan mahdollisimman pian etenkin työtään asbestituotteiden testausmenettelyjen kehittämiseksi,eräissä jäsenvaltioissa on asbestia koskevia säädöksiä; nämä eroavat toisistaan markkinoille saattamisen ja käytön edellytysten osalta; nämä erot muodostavat kaupan esteen ja niillä on suora vaikutus yhteismarkkinoiden toteuttamiseen ja toimintaan, jaeräiden tällaisten erojen poistamiseksi on sen vuoksi tarpeen täydentää direktiivin 76/769/ETY liitettä, sellaisena kuin se on viimeksi muutettuna direktiivillä 85/467/ETY(6),ON ANTANUT TÄMÄN DIREKTIIVIN:1 artikla Direktiivin 76/769/ETY liitteessä I oleva 5 kohta siirtyy 6 kohdaksi, ja lisätään seuraava kohta:"6.3 AsbestikuidutKrysotiili, CAS N:o 12001-29-5,Amosiitti, CAS N:o 12172-73-5,Antofylliitti, CAS N:o 77536-67-5,Aktinoliitti, CAS N:o 77536-66-4,Tremoliitti, CAS N:o 77536-68-66.3.1 Näitä kuituja sisältävien tuotteiden saattaminen markkinoille ja käyttö kielletään seuraavissa:a) lelut;b) sumuttamalla käytettäväksi tarkoitetut materiaalit tai valmisteet; jäsenvaltiot voivat kuitenkin sallia alueellaan asbestia sisältävät bitumiyhdisteet, jotka on tarkoitettu ruiskutettavaksi kulkuneuvojen alustaan ruosteenestoa varten;c) valmiit tuotteet, joita myydään jauheena vähittäiskaupassa;d) tupakointituotteet kuten piiput ja savuke- ja sikariholkit;e) katalyyttisuodattimet ja eristeet, joita käytetään nestekaasulla toimivissa katalyyttilämmittimissä;f) maalit ja lakat."2 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 31 päivänä joulukuuta 1987. Niiden on ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.3 artikla Tämä direktiivi on osoitettu kaikille jäsenvaltioille.Tehty Brysselissä 20 päivänä joulukuuta 1985.Neuvoston puolestaPuheenjohtajaR. KRIEPS(1) EYVL N:o C 78, 28.3.1980, s. 10(2) EYVL N:o C 125, 17.5.1982, s. 159(3) EYVL N:o C 331, 17.12.1980, s. 6(4) EYVL N:o L 262, 27.9.1976, s. 201(5) EYVL N:o L 263, 24.9.1983, s. 33(6) EYVL N:o L 296, 11.10.1985, s. 56


Avis juridique important

|

31974L0151

Neuvoston direktiivi 74/151/ETY, annettu 4 päivänä maaliskuuta 1974, pyörillä varustettujen maatalous- ja metsätraktoreiden tiettyjä osia ja ominaisuuksia koskevan jäsenvaltioiden lainsäädännön lähentämisestä

Virallinen lehti nro L 084 , 28/03/1974 s. 0025 - 0032 Suomenk. erityispainos Alue 13 Nide 3 s. 0242  Kreikank. erityispainos: Luku 13 Nide 2 s. 0209  Ruotsink. erityispainos Alue 13 Nide 3 s. 0242  Espanjank. erityispainos: Luku 13 Nide 3 s. 0198  Portugalink. erityispainos: Luku 13 Nide 3 s. 0198

NEUVOSTON DIREKTIIVI (ETY) N:o 151/74,annettu 4 päivänä maaliskuuta 1974,pyörillä varustettujen maatalous- ja metsätraktoreiden tiettyjä osia ja ominaisuuksia koskevan jäsenvaltioiden lainsäädännön lähentämisestä (74/151/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettätekniset vaatimukset, jotka traktoreiden on kansallisen lainsäädännön mukaan täytettävä, liittyvät muun muassa suurimpaan sallittuun bruttopainoon, takarekisterikilpien sijaintiin ja kiinnitykseen, polttoainesäiliöihin, vastapainoihin, äänimerkinantolaitteisiin sekä sallittuun melutasoon ja pakokaasujärjestelmään (äänenvaimennin), janämä vaatimukset ovat erilaisia eri jäsenvaltioissa; sen vuoksi on tarpeen, että kaikki jäsenvaltiot vahvistavat samat vaatimukset, joko voimassa olevien määräystensä lisäksi tai niiden sijasta, erityisesti, jotta ETY-tyyppihyväksyntämenettelyä, josta säädetään pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä(3), voitaisiin soveltaa kaikkiin traktorityyppeihin,ON ANTANUT TÄMÄN DIREKTIIVIN:1 artikla1. "Maatalous- ja metsätraktorilla" tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.2. Tätä direktiiviä sovelletaan ainoastaan edellisessä kohdassa määriteltyihin ilmarenkailla varustettuihin traktoreihin, joissa on kaksi akselia ja jotka on suunniteltu niin, että niiden suurin nopeus on 6-25 km/h.2 artiklaJäsenvaltio ei saa evätä traktorilta ETY-tyyppihyväksyntää tai kansallista tyyppihyväksyntää seuraaviin seikkoihin liittyvistä syistä:- suurin sallittu bruttopaino,- takarekisterikilpien sijainti ja kiinnitys,- polttoainesäiliöt,- vastapainot,- äänimerkinantolaitteet,- sallittu melutaso ja pakokaasujärjestelmä (äänenvaimennin),jos ne täyttävät asiaa koskevissa liitteissä esitetyt vaatimukset.3 artiklaJäsenvaltio ei saa evätä traktoreiden rekisteröintiä tai kieltää niiden myyntiä, laskemista liikkeelle tai käyttöä 2 artiklassa tarkoitettuihin osiin ja ominaisuuksiin liittyvistä syistä, jos nämä osat ja ominaisuudet täyttävät asiaa koskevissa liitteissä esitetyt vaatimukset.4 artiklaTarvittavat muutokset liitteiden vaatimusten, lukuun ottamatta liitteessä VI olevassa I.1 ja I.4.1.2 kohdassa lueteltuja vaatimuksia, mukauttamiseksi tekniikan kehitykseen annetaan pyörillä varustettujen maatalous- ja metsätraktoreiden tyyppihyväksyntää koskevan neuvoston direktiivin 13 artiklassa säädettyä menettelyä noudattaen.5 artikla1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.6 artiklaTämä direktiivi on osoitettu kaikille jäsenvaltioille.Tehty Brysselissä 4 päivänä maaliskuuta 1974.Neuvoston puolestaPuheenjohtajaW. SCHEEL(1) EYVL N:o 28, 17.2.1967, s. 462/67(2) EYVL N:o 42, 7.3.1967, s. 620/67(3) EYVL N:o L 84, 28.3.1974, s. 10LIITE ISUURIN SALLITTU BRUTTOPAINO1. Toimivaltaiset viranomaiset hyväksyvät suurimmaksi sallituksi bruttopainoksi valmistajan ilmoittaman suurimman teknisesti sallitun bruttopainon, jos:1.1 kyseisen viranomaisen erityisesti jarrujen ja ohjauksen osalta tekemien testien tulokset ovat tyydyttäviä;1.2 suurin sallittu bruttopaino on enintään 14 metristä tonnia ja suurin sallittu paino yhtä akselia kohti on enintään 10 metristä tonnia.2. Etuakselin pyörien välityksellä tiehen kohdistuva paino ei saa olla alle 20 % traktorin nettopainosta traktorin kuormitustilasta riippumatta.LIITE II1. TAKAREKISTERIKILPIEN ASENTAMISEEN VARATUN TILAN MUOTO JA MITATKilville varatun tilan on oltava tasainen tai käytännöllisesti katsoen tasainen suorakulmainen pinta, jonka vähimmäismitat ovat:- pituus 240 mm;- korkeus 165 mm.2. KILPIEN ASENTAMISEEN VARATUN TILAN SIJAINTI JA KIINNITYSKilville varatun tilan on oltava sellainen, että oikean kiinnityksen jälkeen kilvillä on seuraavat ominaisuudet:2.1 Kilven paikka ajoneuvon leveyteen nähdenKilven keskikohta ei saa olla oikealla traktorin symmetriatasoon nähden jäsenvaltioissa, joissa on oikeanpuoleinen liikenne tai vasemmalla tähän tasoon nähden, kun liikenne on vasemmanpuoleinen.Jäsenvaltioissa, joissa on oikeanpuoleinen liikenne, kilven vasemmanpuoleinen reuna ei saa olla vasemmalla siihen pystytasoon nähden, joka on yhdensuuntainen traktorin symmetriatason kanssa ja joka koskettaa ajoneuvon äärimmäistä ulkolaitaa.Jäsenvaltioissa, joissa on vasemmanpuoleinen liikenne, kilven oikeanpuoleinen reuna ei saa olla oikealla siihen pystytasoon nähden, joka on yhdensuuntainen traktorin symmetriatason kanssa ja joka koskettaa ajoneuvon äärimmäistä ulkolaitaa.2.2 Kilven sijainti traktorin pitkittäiseen symmetriatasoon nähdenKilven on oltava kohtisuorassa tai käytännöllisesti katsoen kohtisuorassa traktorin symmetriatasoon nähden.2.3 Kilven sijainti pystytasoon nähdenKilven on oltava pystysuorassa korkeintaan 5°:n mittapoikkeamalla. Jos traktorin muoto kuitenkin niin vaatii, sitä voidaan kallistaa pystytasosta:2.3.1 korkeintaan 30°, kun rekisterikilvelle tarkoitettu pinta on ylöspäin kalteva, jos kilven yläreuna on enintään 1,20 metrin korkeudella maasta;2.3.2 korkeintaan 15°, kun rekisterikilvelle tarkoitettu pinta on alaspäin kalteva, jos kilven yläreuna on vähintään 1,20 metrin korkeudella maasta.2.4 Kilven korkeus maastaKilven alareuna ei saa olla alle 0,30 metrin korkeudella maasta; kilven yläreuna ei saa olla yli 1,20 metrin korkeudella maasta. Jos käytännössä on kuitenkin mahdotonta noudattaa jälkimmäistä säännöstä, korkeus voi olla yli 1,20 metriä, mutta sen on silloin oltava niin lähellä tuota rajaa kuin traktorin rakenteelliset ominaisuudet sallivat, eikä se saa missään tapauksessa olla yli 2,5 metriä.2.5 Kilven korkeuden määrittäminen maastaEdellä 2.3 ja 2.4 kohdassa annetut korkeudet mitataan siten, että traktori ei ole kuormattu.LIITE IIISÄILIÖT NESTEMÄISTÄ POLTTOAINETTA VARTEN1. Polttoainesäiliöt on valmistettava korroosionkestäviksi. Niiden on läpäistävä vuotokokeet, jotka valmistaja suorittaa kaksinkertaista työpainetta vastaavassa paineessa, kuitenkin vähintään 1,3 baaria. Liikapaine tai työpaineen ylittävä paine on tasattava automaattisesti sopivin välinein (ilmanvaihtoputket, varoventtiilit jne.). Ilmanvaihtoputket on suunniteltava siten, että estetään palovaara. Polttoainetta ei saa vuotaa polttoainesäiliön tulpan tai liikapaineen tasaamiseen tarkoitettujen laitteiden kautta, vaikka säiliö käännettäisiin täysin ylösalaisin; vähäinen tihkuminen hyväksytään.2. Polttoainesäiliöt on asennettava siten, että ne ovat suojassa traktorin etu- tai takaosaan kohdistuvalta iskulta; säiliöiden lähellä ei saa olla esiintyöntyviä osia, teräviä reunoja jne.LIITE IVVASTAPAINOTJos traktoriin on ETY-tyyppihyväksyntää varten säädettyjen säännösten täyttämiseksi asennettava vastapainot, valmistajan on toimitettava nämä painot, joiden on oltava metallia, jotka on täytynyt suunnitella traktoriin kiinnittämistä varten ja joissa on oltava valmistajayrityksen merkki sekä merkintä niiden likimääräisestä painosta kiloina.LIITE VÄÄNIMERKINANTOLAITTEET1. Varoituslaitteessa on oltava 1970 moottoriajoneuvojen äänimerkinantolaitteita koskevan jäsenvaltioiden lainsäädännön lähentämisestä 27 päivänä heinäkuuta annetussa neuvoston direktiivissä(1) säädetty ETY-tyyppihyväksyntämerkki.2. Äänimerkinantolaitteen ominaisuudet traktoriin asennettuna2.1 Akustiset testitKun jokin traktori on tyyppihyväksyttävänä, tämäntyyppiseen traktoriin asennetut varoituslaitteet on testattava seuraavasti:2.1.1 Traktoriin asennetun laitteen äänenpainetaso on mitattava 7 metrin päässä traktorista sen edessä avoimella ja mahdollisimman tasaisella paikalla. Traktorin moottori on sammutettava. Tehollisen jännitteen on oltava edellä 1 kohdassa tarkoitetun direktiivin liitteessä I olevassa 1.2.1 kohdassa vahvistettu.2.1.2 Mittaukset suoritetaan IEC:n (kansainvälinen sähköteknillinen komissio) standardin painotusasteikolla A.2.1.3 Suurin äänenpainetaso määritetään 0,5-1,5 metrin korkeudella maasta.2.1.4 Kyseisen enimmäistason on oltava vähintään 93 dB (A).(1) EYVL N:o L 176, 10.8.1970, s. 12LIITE VII. SALLITUT ÄÄNITASOT I.1 RajatTämän direktiivin 1 artiklassa tarkoitettujen traktoreiden äänitaso, kun se mitataan tässä liitteessä vahvistetuissa olosuhteissa, ei saa ylittää seuraavia tasoja:89 dB (A) kun traktoreiden kuormittamaton paino on yli 1,5 metristä tonnia;85 dB (A) kun traktoreiden kuormittamaton paino on alle 1,5 metristä tonnia.I.2 MittauslaitteetTraktoreista lähtevä melu mitataan kansainvälisen sähköteknillisen komission julkaisussa 179, 1. painos (1965), kuvatun tyyppisellä äänitasomittarilla.I.3 MittausolosuhteetMittaukset on suoritettava kuormaamattomilla traktoreilla riittävän hiljaisella ja avoimella alueella (ympäristön ja tuulen melu vähintään 10 dB (A) vähemmän kuin mitattava melu).Alue voi olla muodoltaan esimerkiksi säteeltään 50 metrin suuruinen avoin alue, jossa on säteeltään 20 metrin suuruinen, käytännöllisesti katsoen tasainen keskiosa; se voi olla päällystetty betonilla, asfaltilla tai vastaavalla materiaalilla, eikä siinä saa olla kevyttä lunta, pitkää ruohoa, irtomaata tai tuhkaa.Testiradan pinnan on oltava sellainen, ettei se aiheuta liiallista renkaista johtuvaa ääntä. Tätä vaatimusta sovelletaan vain liikkeessä olevista traktoreista tehtyihin melunmittauksiin.Mittaus suoritetaan hyvällä ja vähätuulisella säällä. Traktorin tai mikrofonin läheisyydessä ei saa olla muita henkilöitä kuin laitteen lukemat kirjaava havannoitsija, sillä katselijoiden läsnäolo joko traktorin tai mikrofonin läheisyydessä saattaa vaikuttaa merkittävästi laitteen lukemiin. Osoittimen selvät heilahtelut, jotka eivät tunnu olevan yhteydessä yleisen äänitason ominaisuuksiin, jätetään huomiotta lukemia kirjattaessa.I.4 MittausmenetelmäI.4.1 Liikkeessä olevien traktoreiden melunmittaus (tyyppihyväksyntää varten)Traktorin kummallakin puolella on suoritettava vähintään kaksi mittausta. Säätötarkoituksia varten voidaan tehdä alustavia mittauksia, mutta niitä ei oteta huomioon.Mikrofonin on sijaittava 1,2 metrin korkeudella maasta 7,5 metrin päässä traktorin keskiviivan, CC, kulkuradasta mitattuna siihen nähden kohtisuorassa olevaa PP'-viivaa pitkin (kuva 1).Testiradalle on merkittävä kaksi viivaa, AA' ja BB', jotka ovat yhdensuuntaisia PP'-viivan kanssa ja sijaitsevat 10 metriä eteenpäin ja 10 metriä taaksepäin tästä viivasta. Traktoreiden tulee lähestyä AA'-viivaa tasaisella nopeudella olosuhteissa, jotka täsmennetään jäljempänä. Sitten kaasuläppä avataan kokonaan niin nopeasti kuin se on käytännössä mahdollista ja pidetään täysin auki asennossa, kunnes traktorin perä(1) ylittää BB'-viivan; kaasuläppä suljetaan sitten jälleen niin nopeasti kuin mahdollista.Mittaustulos on suurin kirjattu äänitaso.I.4.1.1 Testinopeuden on oltava kolme neljäsosaa siitä suurimmasta nopeudesta, joka voidaan saavuttaa suurimmalla käytettävällä vaihteella tiellä ajettaessa.I.4.1.2 Tulosten tulkintaI.4.1.2.1 Mittauslaitteiden epätarkkuuden huomioon ottamiseksi jokaisesta mittauksesta saatu tulos määritetään vähentämällä 1 dB (A) mittarin lukemasta.I.4.1.2.2 Mittauksia pidetään pätevinä, jos kahden samalla puolella traktoria suoritetun peräkkäisen mittauksen ero ei ole suurempi kuin 2 dB (A).I.4.1.2.3 Testitulos on korkein mitattu melutaso. Jos tämä tulos ylittää testatun traktoriluokan suurimman sallitun äänitason 1 dB:llä (A), suoritetaan vielä kaksi mittausta. Kolmen näin saaduista neljästä mittauksesta on oltava vahvistettujen rajojen sisällä.Liikkeessä olevien traktoreiden mittauskohdat (sisältää kuvan)>VIITTAUS KAAVIOON>I.4.2 Paikallaan olevien traktoreiden melunmittaus (ei vaadita tyyppihyväksyntää varten)I.4.2.1 Äänitasomittarin sijaintiMittaukset on suoritettava kohdassa X, joka esitetään kuvassa 2, 7 metrin etäisyydeltä traktorin lähimmästä pinnasta.Mikrofonin on sijaittava 1,2 metrin korkeudella maasta.I.4.2.2 Mittausten lukumääräOn suoritettava vähintään kaksi mittausta.I.4.2.3 Traktorien testiolosuhteetTraktorin, jossa ei ole nopeudensäädintä, moottoria käytetään kolmen neljäsosan teholla siitä rpm-nopeudesta, joka traktorin valmistajan mukaan kehittää sen enimmäistehon. Moottorin rpm-nopeus mitataan erillisellä laitteella, esim. pyörin varustetulla alustalla ja kierroslukumittarilla. Jos moottoriin on asennettu säädin, joka estää moottoria ylittämästä nopeutta, jossa se kehittää enimmäistehonsa, moottoria käytetään suurimmalla säätimen sallimalla nopeudella.Moottori on saatettava tavanomaiseen käyntilämpötilaansa ennen mittausten tekemistä.I.4.2.4 Tulosten tulkintaRaportissa ilmoitetaan kaikki äänitasolukemat.Moottorin tehon laskemiseen käytetty menetelmä on myös osoitettava, mikäli mahdollista. Traktorin kuormitustila on myös ilmoitettava.Mittauksia pidetään pätevinä, jos kahden samalla puolella traktoria suoritetun peräkkäisen mittauksen ero ei ole suurempi kuin 2 dB (A).Mittaustulos on suurin kirjattu lukema.Paikallaan olevien traktoreiden mittauskohdat (sisältää kuvan)>VIITTAUS KAAVIOON>II. PAKOKAASUJÄRJESTELMÄ (ÄÄNENVAIMENNIN) II.1 Jos traktoriin on asennettu laite, joka on suunniteltu vähentämään pakokaasujärjestelmän aiheuttamaa melua (äänenvaimennin), sovelletaan tämän II kohdan vaatimuksia. Jos moottorin imuventtiiliin on asennettu ilmansuodatin sen varmistamiseksi, että sallittua melutasoa noudatetaan, suodatinta pidetään vaimentimen osana ja II kohdan vaatimuksia sovelletaan myös tuohon suodattimeen.II.2 Traktorin tyyppihyväksyntätodistukseen on liitettävä piirros pakokaasujärjestelmästä.II.3 Vaimennin on varustettava pysyvällä ja helposti luettavissa olevalla merkinnällä, josta ilmenevät sen merkki ja tyyppi.II.4 Imukykyisen kuituaineen käyttö vaimentimissa on sallittu vain, jos seuraavat vaatimukset täytetään:II.4.1 Imukykyistä kuituainetta ei saa käyttää niissä vaimentimen osissa, joiden lävitse kulkee kaasuja;II.4.2 On varmistettava sopivin välinein, että imukykyinen kuituaine pysyy paikallaan koko sen ajan, kun vaimennin on käytössä;II.4.3 Imukykyisen kuituaineen on kestettävä ainakin 20 % käyntilämpötilaa korkeampaa lämpötilaa (celsiusastetta), jollainen lämpötila saattaa olla siinä vaimentimen osassa, jossa nuo imukykyiset kuituaineet sijaitsevat.>VIITTAUS KAAVIOON>>VIITTAUS KAAVIOON>(1) Jos traktorissa on perävaunu, sitä ei oteta huomioon määritettäessä, milloin BB'-viiva ylitetään